Държавен вестник, бр. 50, 2000 г., стр. 62

С Т Р .  62
Д Ъ Р Ж А В Е Н   В Е С Т Н И К
Б Р О Й  50
Чл. 902. Загубите на кондензат могат да бъ-
дат увеличени и в електрическите централи с
правотокови котли, като се има предвид необхо-
димостта от периодични промивки в размер 0,3—
0,5 на сто от общия разход на питателна вода.
Чл. 903. При изгаряне на мазут като основ-
но или резервно гориво нормата за сумарните
вътрешни загуби на кондензат в централата
може да бъде увеличена, но с не повече от 6 t
през летния и с 16 t през зимния период за всеки
100 t мазут, постъпващ в централата.
Чл. 904. Нормите за загуби на кондензат във
всеки топлоизточник трябва ежегодно да се
определят от лицето, отговорно за техническа-
та експлоатация на енергообзавеждането.
Чл. 905. Обработената охлаждаща вода тряб-
ва да удовлетворява следните изисквания:
1. при хлориране съдържанието на активен
хлор във водата на изхода от кондензатора тряб-
ва да се поддържа в граници от 0,5 до 1 mg/kg;
2. при обработване с меден сулфат в затворе-
ни системи за охлаждане съдържанието му в
охлаждащата вода не трябва да превишава 0,1—
0,3 mg/kg; във водата, изхвърлена във водоеми
за общо ползване, съдържанието на меден сул-
фат не трябва да превишава нормирането в
Закона за водите и в Закона за опазване на поч-
вата от замърсяване;
3. при фосфатиране на циркулационна вода
съдържанието на фосфати в охлаждащата вода
(изразено чрез РО4
3- ) трябва да се поддържа в
граници от 1 до 2 mg/kg;
4. при намаляване на карбонатната твърдост
на добавъчната вода посредством сярна кисе-
лина в обработваната вода трябва да се поддър-
жа алкален буфер 0,5—1 mg-екв/kg.
Раздел IV
Химичен контрол
Чл. 906. Основните задачи на химичния кон-
трол при потребителите са:
1. установяване на корозирането, накипооб-
разуването и отлаганията на водоподготвител-
ните и топломеханичните съоръжения;
2. определяне на качествата и състава на
водата, парата, отлаганията, реагентите, гори-
вата (твърди, течни и газообразни), шлаката на
праха, на газа от балони или в газомаслените
системи на генераторите, на свежите масла и
на маслата, намиращи се в работа във всички
участъци на пароводното, топлинното, масле-
ното и газовото стопанство; проверка на зага-
зяването на помещенията;
3. откриване на дефекти на водоподготвител-
ните съоръжения и усъвършенстване на техноло-
гичните процеси при обработването на водата;
4. откриване на дефекти на топлоенергий-
ните съоръжения, предизвикващи отклонения
от установените норми за водата и парата;
5. определяне на качествата на водата и на
промиващите разтвори при водно-химични про-
мивки на топлоенергийните съоръжения;
6. определяне на качествата на изхвърлена-
та вода.
Чл. 907. Откритите нарушения на нормите и
режима на съоръженията, както и появилите се
дефекти трябва да се отстраняват в най-кратки
срокове.
Чл. 908. Химичната лаборатория на потреби-
теля трябва да бъде снабдена с устройства и уреди
за осъществяване на пълен химичен контрол.
Чл. 909. На всички участъци на пароводното
стопанство трябва да са монтирани пробовзема-
щи спиращи органи за вода и пара с хладилници
за охлаждане на взетите проби до 30—40°С. Тръ-
бопроводите за вземане на проби и охлаждащи-
те повърхности на хладилниците трябва да бъ-
дат изпълнени от неръждаема стомана.
Г л а в а  ш е с т а
ПРАХОУЛАВЯНЕ И ПЕПЕЛОИЗВОЗВАНЕ
Раздел I
Прахоулавяне
Чл. 910. Изгарящите твърдо гориво котелни
инсталации трябва да бъдат съоръжени с пра-
хоуловители. Забранява се експлоатацията на
котли без работещи прахоуловители.
Чл. 911. Съдържанието на прах в изхвърля-
ните в атмосферата димни газове не трябва да
превишава установените норми.
Чл. 912. При експлоатацията на котелните
инсталации трябва да бъдат определени и стро-
го спазвани:
1. режимът на стръскване на електродите и
оптималните стойности на електрическите па-
раметри на електрофилтрите;
2. оптималната температура на изходящите
димни газове, разходът и налягането на орося-
ващата и обмиващата вода и режимът на пери-
одичните промивки на входните тръбни откло-
нители на мокрите прахоуловители.
Чл. 913. (1) Устройството и експлоатацията
на газоходите и прахоуловителите трябва да
осигуряват равномерно разпределяне на газо-
вете между отделните секции на прахоуловите-
лите и вътре във всяка секция.
(2) Обходни (байпасни) газоходи при прахо-
уловителите се допускат само при котелни ин-
сталации, които работят периодично с газ или
мазут. Изключващите устройства на обходните
газоходи трябва да бъдат плътни.
Чл. 914. Разположените извън помещения-
та електрофилтри трябва да имат пирамидални
покрития, а изолаторните камери—топлинна
изолация, и при необходимост—електрическо
отопление.
Чл. 915. При разпалване на котела с мазут
напрежението на електродите трябва да се сне-
ме, а механизмите за стръскване да се нами-
рат в работа.
Чл. 916. След спиране електрофилтрите
трябва да се преглеждат и да се почистват от
отлагания.
Чл. 917. По време на експлоатация електро-
филтрите трябва да работят непрекъснато с
електрическо захранване на всички полета и
при спазване на установения режим.
Чл. 918. За предотвратяване на просмукване-
то на въздух в прахоуловителите прахоомиващи-
те апарати трябва да имат хидравлични затвори.
Чл. 919. Експлоатирането на мокри прахоу-
ловители без подаване към тях на оросителна
вода не се допуска. Водата за оросяване на мок-
рите прахоуловители трябва да бъде очистена
от механични примеси.